cyanic-selkie/wikianc huggingface dataset:
Aardedag
In 1969 tydens 'n UNESCO Konferensie in San Francisco, het vredesaktivis John McConnell voorgestel dat 'n dag tot eer van die Aarde en die konsep van vrede gehou moes word; wat gevier sou word op die eerste dag van die lente in die noordelike halfrond, 21 Maart 1970. Hierdie dag van die natuur se ewewig is later goedgekeur in 'n proklamasie geskryf deur McConnell en onderteken deur die Sekretaris-Generaal, U Thant, by die Verenigde Nasies. 'n Maand later is 'n aparte Aardedag gestig deur die Verenigde State Senator Gaylord Nelson as 'n omgewingstudie wat vir die eerste keer gehou is op 22 April 1970. Nelson het later die Presidential Medal of Freedom ontvang as erkenning vir sy werk. Terwyl hierdie Aardedag gefokus was op die Verenigde State van Amerika,  is daar ook 'n organisasie gestig deur Denis Hayes, wat die oorspronklike nasionale koördineerder in 1970 was, wat die dag internasionaal gemaak het in 1990 en georganiseerde byeenkomste in 141 nasies aangebied het. Talle gemeenskappe vier Aardeweek wanneer al die aktiwiteite gefokus is op die omgewingskwessies wat die wêreld in die gesig staar.
Aardedag 1970
Die eerste Aardedag-vieringe het plaasgevind in twee duisend kolleges en universiteite, ongeveer tien duisend primêre en-sekondêre skole en honderde gemeenskappe in die Verenigde State van Amerika. Meer belangrik het dit 20 miljoen Amerikaners in die lenteson uitgebring vir vreedsame betogings in die guns van omgewingshervorming." Dit word nou gehandhaaf in 192 lande en word gekoördineer deur die nie-winsgewende Earth Day Network, onder voorsitterskap van die eerste Aardedag organiseerder, Denis Hayes, volgens wie die Aardedag nou "die grootste sekulêre vakansiedag in die wêreld is en  gevier word deur meer as 'n miljard mense elke jaar." Omgewingsgroepe probeer om Aardedag as 'n dag van aksie daar te stel om  menslike gedrag te verander  en beleidsverandering uit te lok.
Voorspellings tydens Aardedag 1970
Gedurende  Aardedag 1970 is daar weens bepaalde aannames aangaande die voortgesette eksponensiële jaarlikse bevolkingsgroei van 2% of meer en die onveranderde of verhoogde klimaatimpak per persoon, die volgende voorspellings gemaak:
Aardedag 1990
Met die mobilisering van 200 miljoen mense in 141-lande en die verheffing van omgewingskwessies tot die wêreldverhoog, het Aardedag aktiwiteite in 1990 'n groot hupstoot gegee aan wêreldwye herwinningspogings  en het gehelp om die weg te baan vir die 1992 Verenigde Nasies Aardeberaad in Rio de Janeiro. In teenstelling met die eerste Aardedag in 1970, was hierdie 20ste herdenking aangevoer met sterker bemarking, groter toegang tot televisie en radio asook multimiljoen-dollar begrotings.
Aardedag 2000
Aardedag 2000 het die ambisieuse gees van die eerste Aardedag gekombineer met die internasionale voetsoolvlak-aktivisme van Aardedag 1990. Hierdie was die eerste jaar wat die Internet hoofsaaklik gebruik is om dit te organiseer en was van onskatbare waarde op nasionale sowel as internasionale vlak. Kelly Evans,'n professionele politieke organiseerder, het as die uitvoerende direkteur gedien van die 2000 veldtog. Die gebeurtenis het uiteindelik meer as 5,000 omgewingsgroepe buite die Verenigde State gewerf en honderde miljoene mense bereik in 'n onoortroffe 183 lande. Leonardo DiCaprio was die gasheer by die geleentheid.
Daaropvolgende Aardedag gebeurtenisse
Om Aardedag te omskep in 'n volhoubare jaarlikse gebeurtenis, eerder as een wat net elke 10 jaar plaasvind, het Nelson en Bruce Anderson – die twee hooforganiseerders  van New Hampshire 1990 – Aardedag VSA geskep. Hul  kon bou op die momentum wat geskep is deur duisende gemeenskapsorganiseerders regoor die wêreld. Aardedag VSA het die daaropvolgende vyf Aardevieringe gekoördineer tot 1995, insluitend die bekendstelling van EarthDay.org. Na afloop van die 25ste herdenking in 1995,  is die koördinering oorhandig aan Earth Day Network.
Aardedag 2007 was een van die grootste Aardedae tot op datum, met baie mense wat deelgeneem het aan die aktiwiteite in duisende plekke insluitend Kiev, Oekraïne; Caracas, Venezuela; Tuvalu; Manila, Filippyne; Togo; Madrid, Spanje; Londen; en New York.
Geskiedenis van die Dag-en-nag-ewening Aardedag (20 Maart)
Die ewenings Aardedag word gevier op die Maart Dag-en-nag-ewening (20 Maart) om die presiese oomblik aan te dui van die astronomiese lente in die Noordelike Halfrond en astronomiese herfs in die Suidelike Halfrond. 'n Dag-en-nag-ewening in sterrekunde is die punt in tyd (nie 'n hele dag nie) wanneer die son direk bo die Aarde se ewenaar is; dit vind plaas rondom 20 Maart en 23 September elke jaar. In die meeste kulture word die eweninge en sonkeerpunte beskou as die begin van seisoene of die skeiding tussen seisoene.
Sirte
Sirte, Sirt of Surt (Arabies: سرت, Frans: Syrte) is 'n stad in Libië, omtrent halfpad tussen Tripoli en Benghazi. Die stad is bekend as die geboorteplek van Moeammar al-Ghaddafi.
Madagaskar-ralreier
Die Madagaskar ralreier (ook genoem die Malgassiese ralreier) is 'n seldsame winterbesoeker wat nie in Suid-Afrika broei nie.
Identifikasie
Die voël het 'n redelike donker rug en nek met breë, opvallende strepe, wat in vlug skerp by die wit vlerke afsteek. Die kenmerke onderskie hom van die ralreier. Sy groenerige snawel het 'n swart punt en snawelnok. Die algemene lengte van 'n volwasse voël is 47 cm.
Verspreiding
Soos die naam aandui is die Madagaskar-ralreier endemies aan Madagaskar. Die voël word ook af en toe in Zimbabwe gesien, maar besoek Mosambiek meer dikwels; word ook gereeld in Oos-Afrika gesien.
Freddie Burke Frederick
Freddie Burke Frederick (13 Januarie 1921 – 31 Januarie 1986) was 'n Amerikaanse akteur. Hy was bekend vir sy rolle in die rolprente Fangs of Justice (1926), The Crowd (1928), Blue Skies (1929), en The Jazz Cinderella (1930).
Ruïne Urgiz
Die Ruïne Urgiz is die oorblyfsels van 'n kasteel in die munisipaliteit van Densbüren in die Switserse Kanton van Aargau. Dit is op 'n smal bergrug Noordoos van die dorp geleë, op 'n hoogte van 577 m bo seevlak - en ongeveer 120 meter bo die vloer van die vallei.
Geskiedenis
Dit is nie bekend wanneer die kasteel gebou is nie, maar dit het reeds in die 12de eeu reeds bestaan. Die eerste histories genoemde eienaars van die kasteel was die here van Uriols wat in 1277 die kasteel van die Biskop van Straatsburg ontvang het. Die dorpe Densbüren en Asp het deel gevorm van die klein landgoed van Urgiz. Na 1315 is geen rekords meer oor die here van Uriols, en die daaropvolgende eienaars is nie bekend nie. Die groot aardbewing van Basel van 1356 veroorsaak groot skade aan die struktuur van die gebou.
Michael Winkelman
Michael Winkelman (27 Junie 1946 – 27 Julie 1999) was 'n Amerikaanse akteur. Hy was bekend vir sy rolle in die rolprent The Indian Fighter (1955) en in die televisiereekse Science Fiction Theatre (1955), The Real McCoys (1957), en Mike Hammer (1958).
Blourivier
Blourivier verwys na die volgende spruite:
Wes-Romeinse Ryk
Die Wes-Romeinse Ryk (Latyns: Imperium Romanum Occidentale) het ontstaan met die laaste verdeling van die Romeinse Ryk in 395 onder die twee seuns van Theodosius I: Arcadius het vanaf Konstantinopel oor die Oos-Romeinse Ryk geregeer en Flavius Honorius het vanaf Milaan en later Ravenna oor die Wes-Romeinse Ryk geheers.
Die Wes-Romeinse Ryk het geëindig - afhangende van die perspektief - in Augustus 475 met die uitsetting van die laaste Wes-Romeinse keiser Julius Nepos, wat deur die Bisantynse Augustus Zenon erken is, deur die Wes-Romeinse bevelvoerder Orestes, in Augustus 476 met die afsetting van die jong usurpator en teenkeiser Romulus Augustus deur die Wes-Romeinse bevelvoerder Odoaker of in die jaar 480 met die moord van die in die provinsie Dalmatia gevlugte Julius Nepos, wat spyte van die uitsetting steeds as Augustus (keiser) van die Wes-Rome beskou het.
Met die einde van die Wes-Romeinse Ryk het in Wes-Europa nie 'n keiserryk meer bestaan nie, net die Oos-Romeinse of later Bisantynse Ryk het as enigste keiserryk in Europa in die vroeë Middeleeue bestaan. Net met die kroning van Karel die Grote deur Pous Leo III het weer 'n Wes-Europese keiserryk ontstaan, die Frankiese Ryk.
Afrikaanse swerwer
Verspreiding
Dit kom voor in Afrika suid van die Sahara, insluitend Senegal, Gambië, Guinee-Bissau, Guinee, Mali, Sierra Leone, Liberië, die Ivoorkus, Burkina Faso, Ghana, Togo, Benin, Nigerië, Niger, Kameroen, Ekwatoriaal Guinee, Bioko, Gaboen, die Kongo, Angola, Sentraal-Afrikaanse Republiek, die Demokratiese Republiek van die Kongo, Tsjad, Soedan, Ethiopië, Uganda, Rwanda, Burundi, Kenia, Tanzanië, Malawi, Zambië, Mosambiek, Zimbabwe, Botswana, Namibië, Suid-Afrika (al nege provinsies), eSwatini, Lesotho. Ook in Madagaskar, Réunion, Mauritius, Comore-eilande, die Seychelle (eiland van Aldabra), Arabië.
Dit kom ekstralimitaal voor in die Kanariese Eilande (sedert die 1960's), Egipte, Israel, Libanon, Indië (volgens Larsen (2005a) waarskynlik nie hier 'n inwoner nie) en Sri Lanka (soos Indië, nie 'n inwoner hier nie).
Habitat
Die Afrikaanse swerwer kom voor in die meeste habitatte, uitgesluit digte bos, woestyn en ysige bergsones. Dit blyk dat die wye habitat-toleransie waarskynlik te danke is aan die migrasiekarakter van die spesie. Werklike broeibevolkings kom waarskynlik meestal voor in die droë en vogtige savannesones, want dit is waar die larwe se gasheerplante voorkom.
Kenmerke en migrasie
Soos die algemene naam aandui, is die vlinder 'n swerwer. Die vlug is kragtig, direk en 'n paar meter bo die grond. Mannetjies se kleur is wit en wyfies kan wit of geel wees. Albei geslagte voed op blomme en mannetjies word dikwels by modderpoele gesien.
Komanirivier
Die Komanirivier is 'n kort rivier en deel van die Groot-Keirivier stelsel naby Komani (voorheen Queenstown) in die Oos-Kaap, Suid-Afrika.
Die rivier ontspring noord van Komani, vloei saam met die Klaas Smitsrivier 5 km suid van die dorp en dan in die Swart-Keirivier in. Die Bongolodam is in die rivier.
Bongolodam (Suid-Afrika)
Die Bongolodam is geleë in die Komanirivier by Komani (voorheen Queenstown) in die Oos-Kaap, Suid-Afrika. Hierdie dam is reeds in 1908 geopen. Die wal is 24 m hoog en die bakmaat van die dam is 7 015 000 m3. Huishoudelike en industriële water word aan Komani voorsien.
Raymond Bowers (akteur)
Raymond Bowers is 'n Britse akteur. Hy is bekend vir sy rolle in die rolprent Schizo (1976) en in die televisiereeks Are You Being Served? (1972).
Matsuo Basho
Matsuo Munefusa, meer bekend as Matsuo Basho (Japannees: 松尾芭蕉; 1644 – 28 November 1694) was 'n Japannese digter. Hy is bekend as die grootste vervaardiger van haiku, 'n soort van poësie met slegs 17 lettergrepe. Vir hom was geskrewe Japannees moeilik om te bemeester, maar haiku was maklik om te skryf. Matsuo se haiku's het eienskappe van die natuur en die vier seisoene ingesluit. Die lesers moet hul verbeelding gebruik om sy gedigte te verstaan.
Lys van integrale van logaritmiese funksies
Hier volg 'n lys van integrale (anti-afgeleide funksies) van logaritmiese funksies. Vir 'n volledige lys van integrale funksies, sien lys van integrale.
Nota: x > 0 word in hierdie artikel deurgaans veronderstel, en die konstante van integrasie word vir eenvoudigheid weggelaat.
n opeenvolgende integrasies
Vir n opeenvolgende integrasies, veralgemeen die formule
na
Leendert Geers
duimnael|regs|270px|Leendert Geers het die [[NG gemeente Bethal|NG moederkerk op Bethal enkele jare ná sy seun se dood ontwerp. Ds. G.O. Meij het die hoeksteen op 14 Mei 1949 gelê, 'n dag ná wat Geurt Geers se 40ste verjaardag sou gewees het.]]
duimnael|links|250px|Ds. H.J. Klem (regs) lê die hoeksteen van die [[NG gemeente Douglas|NG kerk op Douglas terwyl die argitek, Leendert Geers (links), toekyk.]]
Geers was die seun van Adrianus Geers (gebore 1851) en Catharina Johanna Voorloop. Geers het sy opleiding in sy vaderland ontvang en na Suid-Afrika gekom in 1894 in diens van die NZASM, by wie hy tot 1899 in Pretoria gewerk het. Ná die Tweede Vryheidsoorlog het hy sy werk in die staatsdiens voortgesit en gewerk as boutekenaar by die departement van openbare werke van 1902 tot Oktober 1930. Van 1931 tot omstreeks 1934 het hy in die argitektuurafdeling van die Transvaalse provinsiale administrasie gewerk. In 1932 is hy as lisensiaatlid tot die Koninklike Instituut van Britse Argitekte toegelaat.
Twee jaar later verlaat hy die staatsdiens en om in vennootskap met sy seun, Geurt, te werk. Ná dié se dood in 1945 het die firma Geers sy werksaamhede voortgesit. Die vennootskap was verantwoordelik vir talle NG kerke en minstens twee Gerformeerde kerke, onder meer dié van Benoni, wat in 1991 gesloop is. Hulle invloed op Afrikaanse Protestantse kerkbou het bly voortleef in die werk van Hendrik Vermooten, wat indiensopleiding by die vennootskap gekry het en as junior vennoot in die Pretoriase kantoor werksaam was tot Geurt se dood.
Leendert Geers is in 1957 in sy huis in Mowbrayweg, Greenside, Johannesburg, oorlede.
C3-plant
’n C3-plant is ’n plant wat net gebruik maak van die basisvorm van fotosintese, waarby die koolsuurassimilasie van koolstofdioksied en water tot uiteindelik glukose as eerste tussenproduk ’n koolsuur oplewer met drie koolstofatome, 3-fosfogliseraat. Dit is een van drie soorte fotosinteseprosesse by plante, naas dié by C4- en CAM-plante. Sowat 95% van die plante op aarde bestaan uit C3-plante.
Reusereier
Identifikasie
Die voël is 135 tot 150 cm lank en weeg 3 tot 3.4 kilogram en is die grootste reier. Die snawel is lank, massief en swaar. Die kop, nek en borskant is ryk, kastaiingsbruin en lyk baie soos die kleiner rooireier. Die kop is ongestreep (nie soos rooireier nie) en die bene en snawel is swarterig. Die jong voël is effens valer en minder rooibruin terwyl die voornek, bors, pens en onderdekvere wit is met swart strepe op.
Die voël vlieg, stadig en moeisaam; dit klap sy groot vlerke stadig en diep. Hulle broei alleen of in klein groepies, soms saam met ander reiers.
Lee Frederick
Lee Frederick (2 Junie 1912 – 6 Junie 1993) was 'n Amerikaanse akteur. Hy was bekend vir sy rolle in die rolprente Desperate (1947), Tokyo File 212 (1951), Red Snow (1952), en Suburbia (1983).
Ruïne Clanx
Die Ruïne Clanx, of "Kasteel te Appenzell", is die oorblyfsels van 'n middeleeuse kasteel noord van die stad Appenzell.
Die kasteel aan die begin van die 13de eeu deur die Here van Sax, onder Abd Ulrich van St. Gallen gebou en het as toevlugsoord  vir die abde van die klooster van St. Gallen gedien. In 'n dokument uit die jaar 1219 word die kasteel vir die eerste keer genoem.
Die vernietiging van die kasteel deur opstandige boere in 1401 het die Appenzeller Vryheidsoorloë ontketen. Die uitgrawings in en om die kasteel het in 1949 plaasgevind.
Somaliese Diaspora
Die Somaliese diaspora verwys na uitgewekene Somaliërs wat in die gebiede van die wêreld woon wat tradisioneel nie bewoon was deur hul etniese groep nie. Die burgeroorlog in Somalië het veroorsaak dat die grootte van die Somaliese diaspora aansienlik toegeneem het, omrede baie Somaliërs verskuif het van Groter Somalië na hoofsaaklik die Midde-Ooste, Europa en Noord-Amerika.
Faye Daveney
Faye Daveney (gebore 24 Februarie 1993) is 'n Engelse aktrise. Sy is bekend vir haar rolle in die rolprente Broken (2012) en The Favourite (2018), en in die televisiereekse EastEnders (1985) en Holby City (1999).
Johannes du Plessis Scholtz
Johannes du Plessis Scholtz (14 Mei 1900 – 26 Januarie 1990) was 'n Suid-Afrikaanse skrywer, taalhistorikus en kunsversamelaar. Hy het in 1943 die Hertzogprys vir Wetenskaplike Prosa gewen met sy boek Die Afrikaner en sy taal, 1805–1875.
Prof. Scholtz het artikels oor die interne en eksterne geskiedenis van die Afrikaanse taal bygedra tot die Standard Encyclopaedia of Southern Africa. Dit het die geskiedenis behandel van die ontstaan en ontwikkeling van die taal en van sy stryd om oorlewing en erkenning. Dit was gegrond op oorspronklike navorsing en bevat nie inligting wat elders in druk verskyn het nie. Talle vakgenote het gevra dat die oorspronklike Afrikaanse teks (die Engelse artikels was 'n vertaling daarvan) in ’n afsonderlike boek uitgegee word. Dit het gebeur in 1980 met die verskyning van Wording en ontwikkeling van Afrikaans by Tafelberg-Uitgewers en is minstens een keer herdruk.
Omtrek
Die omtrek is die afstand om 'n gegewe twee-dimensionele voorwerp. Dit verwys na die lengte van die buitelyn van die voorwerp
C4-plant
’n C4-plant is ’n plant wat nie net gebruik maak van die basisvorm van fotosintese soos C3-plante nie, maar eers ’n tussenstap uitvoer waarby ’n verbinding met vier koolstofatome gemaak word, vandaar die naam. By hierdie plante word die koolsuurassimilasie geskei van die verwerking daarvan tot glukose.
Omtrek
Praktiese gebruike
Die berekening van die omtrek van 'n voorwerp het sekere praktiese toepassings. Die omtrek kan gebruik word om uit te werk hoeveelomheining is nodig vir 'n erf of tuin. Die omtrek van 'n wiel beskryf hoe ver dit sal rol in een re
C4-plant
Veral grasse en kruidagtige plante asook suikerriet behoort tot dié groep.
Omtrek
Formules
Omtrek gaan oor die afstand rondom die hele voorwerp, bv. 'n sirkel. Omtrekke vir meer algemene voorwerpe kan bereken word soos enige afstand met \int_0^Lds waar L die lengte van die pad is en ds 'n infinitasimale lyn element is.
Nieu-Doornfontein
duimnael|links|270px|Die [[Doornfontein-sinagoge in 1907, twee jaar nadat dit voltooi is. Siemertstraat wat voor die gebou verbyloop, vorm die grens tussen Nieu-Doornfontein (regs/oos daarvan) en Doornfontein (links/wes.]]
Nieu-Doornfontein is 'n voorstad van Johannesburg, Suid-Afrika. Dit is in Johannesburg se F-streek geleë. Dis die tuiste van die Ellispark-stadion, Johannesburg se vernaamste munisipale swembad en die Standard Bank-arena (tennis).
Rooireier
Die rooireier (Ardea purpurea) is algemene standvoël en plaaslike nomade by watermassas. In Engels staan die voël bekend as die Purple Heron.
Identifikasie
Die voël is 78 tot 86 cm lank en weeg 550 tot 1200 gram. Dit is redelike groot reier maar heelwat kleiner as die reusereier. Die snawel en nek is lank en dun. Die kop is swart en gestreep terwyl die vlerke donkergrys is. Die kroon is swart en die bene en snawel ligter as reusereier s'n. Die jong voël is valer en ligter van kleur met minder duidelike kopstrepe en die rug is bruiner.
Hulle leef tipies tussen biesies en riete en soek selde kos in oop areas. Hulle broei alleen of in klein groepies.
Aardhond (astrologie)
Volgens die Chinese kalender kom so ’n verbinding elke 60 jaar voor. Die laaste Aardhondjaar het in 2018 begin en volgens die Gregoriaanse kalender duur dit van 16 Februarie 2018 tot 4 Februarie 2019.
Aardhondjare
Die volgende jare is Aardhondjare:
Hartseer
Hartseer is 'n emosionele pyn wat verband hou met, of gekenmerk word deur, gevoelens van nadeel, verlies, wanhoop, hulpeloosheid, teleurstelling en gebrokenheid. 'n Persoon wat hartseer ervaar, kan stil of lomerig raak en hom van ander onttrek. 'n Voorbeeld van erge hartseer is depressie, 'n bui wat veroorsaak kan word deur 'n ernstige depressiewe versteuring of aanhoudende depressiewe versteuring. Huil kan 'n aanduiding van hartseer wees.
Hartseer is een van die 'ses basiese emosies' wat Paul Ekman beskryf, saam met geluk, woede, verrassing, vrees en walging.
Kinderjare
Hartseer is 'n algemene ervaring in die kinderjare. Hartseer kan soms tot depressie lei. Sommige families kan 'n (bewustelik of onbewustelik) 'n reël hê dat hartseer toelaatbaar is nie, maar Robin Skynner het voorgestel dat dit probleme kan veroorsaak, met die argument dat mense met hartseer afgesonder, vlak en manies kan raak. Kinderarts, T. Berry Brazelton, stel voor dat die erkenning van hartseer dit makliker kan maak vir gesinne om meer ernstige emosionele probleme aan te spreek.
Hartseer is deel van die normale proses van die kind wat van 'n vroeë simbiose met die moeder skei en meer onafhanklik word. Elke keer as 'n kind 'n afskeid neem, sal hy of sy 'n klein verlies moet hanteer. As die moeder die geringe nood nie toelaat nie, sal die kind nooit leer hoe om hartseer te hanteer nie. Brazelton argumenteer dat om 'n kind te veel te probeer opbeur die waarde van hartseer ontneem; en Selma Fraiberg stel voor dat dit belangrik is om die kind se reg om 'n verlies te ervaar ten volle en diep te respekteer.
Margaret Mahler het ook die vermoë gesien om hartseer as 'n emosionele prestasie te voel, in teenstelling met byvoorbeeld om dit af te weer deur onrustige hiperaktiwiteit.
Neuroanatomie
'n Groot hoeveelheid navorsing is gedoen oor die neurowetenskap van hartseer. Volgens die American Journal of Psychiatry, is daar gevind dat hartseer verband hou met 'n toename in bilaterale aktiwiteit in die omgewing van die middelste en posterior temporale korteks, laterale serebellum, serebellêre vermis, middelbrein, putamen en caudate. Jose V. Pardo het sy MD en Ph.D en lei 'n navorsingsprogram in kognitiewe neurowetenskap. Met behulp van positrone emissie tomografie (PET) kon Pardo en sy kollegas se hartseer by sewe normale mans en vroue uitlok deur hulle te vra om oor hartseer dinge te dink. Hulle het verhoogde breinaktiwiteit in die bilaterale minderwaardige en orbito-frontale korteks waargeneem. In 'n studie wat hartseer by proefpersone veroorsaak het deur emosionele filmtonele te toon, is die gevoel gekorreleer met beduidende toenames in die plaaslike breinaktiwiteit, veral in die prefrontale korteks, in die streek met die naam Brodmann 9 en die thalamus. 'n Beduidende toename in aktiwiteit is ook waargeneem in die bilaterale anterior temporale strukture.
Hanteringsmeganismes
Mense hanteer hartseer op verskillende maniere en dit is 'n belangrike emosie omdat dit mense help om hul situasie te hanteer. Sommige hanteringsmeganismes sluit in: om sosiale ondersteuning te kry en / of tyd deur te bring met 'n troeteldier, 'n lys te maak, of om deel te neem aan aktiwiteite om hartseer uit te druk. Sommige mense kan, as hulle hartseer voel, hulself van 'n sosiale omgewing afsluit, sodat hulle tyd kan neem om van die gevoel te herstel. <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (March 2019)">aanhaling nodig  ] Alhoewel dit een van die buie is wat mense die meeste wil afskud, kan hartseer soms voortduur deur die mees gekose hanteringstrategieë, soos rumenering, om hartseer emosies weg te steek, of om jouself permanent te isoleer. As alternatiewe maniere om hartseer teenoor bogenoemde te hanteer, kan kognitiewe gedragsterapie eerder negatiewe gedagtes uitdaag, óf om 'n positiewe gebeurtenis as 'n afleiding te plaas.
Deur oplettend te wees en geduldig te wees met 'n mens se hartseer, kan dit ook 'n manier wees vir mense om deur alleenheid te leer; terwyl emosionele ondersteuning om mense te help om die nodige tyd te neem met die hartseer emosie, verder nuttig kan wees. So 'n benadering word aangevuur deur die onderliggende oortuiging dat verlies (wanneer dit heelhartig gevoel word) kan lei tot 'n nuwe gevoel van lewendigheid en tot 'n herbetrokkenheid met die buitewêreld.
Empatie
Die grootte van die pupil kan 'n aanduiding van hartseer wees. 'n Hartseer gesigsuitdrukking by klein pupille word as hartseer beskou, aangesien die pupilgrootte afneem. 'n Persoon se eie pupilgrootte weerspieël dit ook en word kleiner as 'n hartseer gesig met klein pupille gesien word. Geen parallelle effek bestaan as mense kyk na neutrale, gelukkige of kwaai uitdrukkings nie. Die groter mate waarin 'n persoon se pupille 'n ander weerspieël, voorspel die persoon se groter telling op empatie. By afwykings soos outisme en psigopatie kan gesigsuitdrukkings wat hartseer is subtiel wees, wat 'n behoefte aan 'n meer nie-linguistiese situasie kan toon om hul vlak van empatie te beïnvloed.
Vokale uitdrukking
Volgens die DIPR- wetenskaplike Swati Johar, is hartseer 'n emosie "geïdentifiseer deur die huidige spraakdialoog en verwerkingstelsels". Dit word meestal gekommunikeer deur die gemiddelde en veranderlikheid van die fundamentele frekwensie te verlaag (f 0), behalwe as dit geassosieer word met die laer vokale intensiteit, en met die afname in f 0 met verloop van tyd. Johar voer aan dat, "wanneer iemand hartseer is, is daar 'n stadige, lae frekwensie van spraak en swak hoë klank frekwensie energie word geproduseer". Net so dra 'n lae energie-toestand van hartseer by tot stadige tempo toe, laer spraaktempo en gemiddelde toonhoogte".
Hartseer is, soos gesê deur Klaus Scherer, een van die 'mees erkende emosies in die menslike stem', hoewel dit oor die algemeen 'n bietjie laer is as dié van gesigsuitdrukking. In 'n studie deur Scherer is gevind dat die hartseer in Westerse lande 79% akkuraatheid vir gesigsherkenning en 71% vir stemme gehad het, terwyl die resultate in Nie-Westerse lande onderskeidelik 74% en 58% was.
Kulturele ontdekkings
Tydens die Renaissance onderskryf Edmund Spenser in The Faerie Queene hartseer as 'n teken van geestelike toewyding.
In Lord of the Rings word hartseer onderskei van ongelukkigheid, om die voorkeur van JRR Tolkien vir 'n hartseer, maar geruste vasberadenheid te illustreer, in teenstelling met wat hy gesien het as die vlak versoekings van wanhoop of hoop.
Julia Kristeva is van mening dat "'n diversifisering van buie, verskeidenheid in hartseer, verfyning in hartseer of rou die indruk van 'n mensdom is wat beslis nie triomfantelik nie, maar subtiel, gereed is om te veg en kreatief te wees".
Jeff Winkless
Jeff Winkless (2 Junie 1941 – 26 Junie 2006) was 'n Amerikaanse akteur, skrywer, en komponis. Hy was bekend vir sy rolle in die rolprente Vampire Hunter D (1985), Castle in the Sky (1986), en Zeiramu (1991).
Bosveldlewerik
Die Bosveldlewerik (Mirafra passerina) is 'n algemene amper-endemiese standvoël en nomade in doringveld en mopanieboomveld met yl gras. Die voël is 'n somerbesoeker suid van sy gebied. Die voël is 14 cm groot en weeg 21 – 28 gram. In Engels staan die voël bekend as die Monotonous lark.
Andrianjaka
duimnael|links|Die heuwel Analamanga 400 jaar nadat Andrianjaka dit van die Vazimba verower het.
Andrianjaka het van 1612 tot 1630 oor die Koninkryk Imerina op die sentrale plato van Madagaskar geheers. Al was hy die jongste van koning Ralambo se twee seuns, het hy die troon bestyg op grond van sy sterk karakter en talent as militêre taktikus. Die grootste triomf van sy bewind was die verowering van die heuwel Analamanga van ’n Vazimba-koning. Daar het hy die versterkte kompleks (rova) gebou wat die hart van sy nuwe hoofstad, Antananarivo, gevorm het. Op sy opdrag is die eerste geboue van die kompleks, bekend as die Rova van Antananarivo, opgerig. Planne vir die bou van ’n reeks koninklike grafte is ook opgetrek. Hierdie geboue het ’n blywende politieke en geestelike belangrikheid gehad wat daartoe gelei het dat hulle bewaar gebly het tot hulle in 1995 in ’n brand verwoes is. Andrianjaka het ’n aansienlike voorraad wapens opgebou, wat hom gehelp het om sy beheer oor Imerina te behou en uit te brei.
Andrianjaka kry die lof vir baie van die kulturele praktyke wat Merina se sosiale en politieke lewe vir eeue sou bepaal. Hy het die twaalf heilige heuwels van Imerina aangewys wat die koninkryk se spirituele en politieke hartland sou word en bygedra het tot die vestiging van die koninkryk se tradisionele grense. Clans is aangewys aan spesifieke streke in die koninkryk en dit het die kultuurlandskap verder gedefinieer. Hy het sy mag gekonsolideer deur maatreëls soos om hom die volkstradisie van sampy (gemeenskapsgelukbringers) toe te eien en so te verseker dat al die kragte wat tradisioneel aan hierdie idole toegeskryf is, onder sy beheer alleen was. Merina-tradisies in verband met die begrawe van en rou oor konings kan ook ná dié tyd teruggespoor word.
Bewind
duimnael|Andrianjaka se graf.
Andrianjaka het sy hoofstad van Ambohidrabiby na Ambohimanga geskuif nadat hy omstreeks 1610 of 1612 die troon bestyg het. Hy was na berig word die eerste Merina-heerser wat Europeërs omstreeks 1620 onthaal en slawe vir wapens geruil het om naburige koninkryke te onderwerp. Hy het sy ryk verenig op wat hy later aangewys het as die twaalf heilige heuwels van Imerina: Ambohitratrimo, Ambohimanga, Ilafy, Alasora, Antsahadita, Ambohimanambony, Analamanga, Ambohitrabiby, Namehana, Ambohidrapeto, Ambohijafy en Ambohimandranjaka. Hulle het die spirituele hart van Imerina geword en gebly, en is maar as ’n eeu later uitgebrei toe Andrianampoinimerina die twaalf heilige heuwels heraangewys het om verskeie ander terreine in te sluit.
Sy beleide en taktieke het klem op die skeiding tussen die koning en sy onderdane gelê en dit vergroot. Andrianjaka het ook die sosiale verdeling vergroot deur spesifieke geografiese streke aan spesifieke clans toe te wys. Hy het die plaaslike tradisie van sampy, wat voorheen deur hoofmanne en ander vir persoonlike en plaaslike spirituele doeleindes geskep is, tot 12 beperk en verklaar dit is ’n streng koninklike prerogatief. Hy het ook die tradisionele vorm van strafbepaling deur middel van beproewing verander: Hy het gelas dat tangena-gif eerder aan ’n beskuldigde gegee word – vroeër is dit aan ’n aangeklaagde se hoenderhaan gegee en as die voël oorleef het, was dit ’n teken dat sy eienaar onskuldig was.
Dood en opvolging
Andrianjaka se bewind het geëindig met sy dood omstreeks 1630 in die Rova van Antananarivo. Hy is die eerste koning wat op die terrein begrawe is. Om sy grootheid te gedenk het sy onderdane ’n klein houthuis bekend as ’n trano masina oor sy graf opgerig. Daaropvolgende Merina-konings het tot in die 19de eeu soortgelyke huisies oor hul grafte laat bou.
Andrianjaka is deur sy seun, Andriantsitakatrandriana, opgevolg.
Twer-oblast
Twer-oblast (Russies: Тверска́я о́бласть, Twerskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Twer.
2017 Curriebeker Premierafdeling
Die 2017 Curriebeker Premierafdeling is ’n top rugbykompetisie wat van 21 Julie – 28 Oktober 2017 tussen provinsiale spanne in Suid-Afrika beslis is. Dit was die 79ste seisoen van die kompetisie sedert dit vir die eerste keer in 1889 gespeel is.
Die Vrystaat Cheetahs was die verdedigende kampioen. Hulle het die Blou Bulle met 36–16 in die 2016 eindstryd op die Toyota-stadion verslaan. Die eindstryd in 2017 is op 28 Oktober beslis met die Natalse Haaie wat teen die Westelike Provinsie in Durban gespeel het. Die Westelike Provinsie het met 33–21 gewen en hulle 34ste titel ingepalm.
Week 12
{{rugbywedstryd }}
Mount Shasta
Mount Shasta is 'n potensieel aktiewe stratovulkaan in Noord-Kalifornië – die tweede hoogste in die Verenigde State – en die tweede hoogste bergpiek in die Kaskade-bergreeks, asook die vyfde hoogste in Kalifornië, op 'n hoogte van 4 322 meter bo seevlak. Die piek is bedek met vyf gletsers, waaronder die Whitney-gletser, die grootste in die deelstaat.
Mount Shasta het ook danksy sy majestueuse voorkoms met 'n sneeubedekte spits en pragtige natuurskoon 'n soort spirituele en esoteriese sentrum in Noord-Kalifornië geword, waar 'n groot aantal religieuse groepe hulle gevestig het. Houn Jiyu-Kennett het hier in 1971 die Boeddhistiese klooster Shasta Abbey gestig. Die meerderheid van die religieuse groepe in die omgewing glo dat die vulkaan die tuiste van bonatuurlike wesens is, terwyl ander beweer dat ruimtewesens die berg met vlieënde pierings kom besoek. Hierdie oortuigings het hulle oorsaak moontlik in 'n meteorologiese fenomeen – die kenmerkende wolkformasies oor die berg lyk dikwels soos vlieënde pierings.
Die digter Joaquin Miller (1837−1913), na wie dikwels as die Poet of the Sierras verwys word, het Mount Shasta op 'n heuglike manier beskryf: “Alleen soos God, en wit soos die wintermaan, verrys Mount Shasta onverwags en eensaam uit die hart van die groot swart woude van Noord-Kalifornië.”
Geologie
Die berg se hoofpiek bestaan uit vier kegels, met 'n kleiner newespits, Shastina (3 749 meter). Shastina het eweneens 'n duidelik koniese vorm. Die oppervlak van Shasta wys geen glasiale erosie nie, behalwe vir die suidelike kant, waar die Sergeantsrand langs die U-vormige Lawinekloof (Engels: Avalanche Gulch) loop. Dit is die grootste glasiale vallei op die vulkaan, alhoewel daarin tans geen gletser meer bestaan nie. Mount Shasta se vyf klein gletsers lê teen die noordelike kant van die vulkaan.
Daar is baie spore van gletsers op die berg, wat oorspronklik gedurende die ystydperke van die teenswoordige Wisconsin-vergletsering ontstaan het. Die meeste van hulle is intussen deur andesiet-lawa, piroklastiese strome en rolstene uit die lawakoepels opgevul. Daarenteen beskik Shastina nog oor 'n ongeskonde spitskrater, wat daarop dui dat daardie newespits ná die laaste ystydperk gevorm het.
Vulkaniese aktiwiteit
In die afgelope 10 000 jaar het Mount Shasta gemiddeld elke 800 jaar uitgebars, maar in die laaste 4 500 jaar het daar gemiddeld elke 600 jaar 'n uitbarsting voorgekom. Mount Shasta se laaste groot uitbarsting het tweehonderd jaar gelede plaasgevind.
Die berg kan vulkaniese as, piroklastiese strome of dasiet- en andesiet-lawa vrystel. Sy afsettings kan onder die nabygeleë nedersettings ontdek word. Mount Shasta het in die verlede al verskeie kere verwoestende uitbarstings veroorsaak. Die fumaroles op die berg getuig daarvan dat Mount Shasta nog steeds aktief is.
Bagdad
Bagdad (Arabies: بغداد‎‎; Koerdies: Bexda‎) is die hoofstad en grootste stad van Irak. Bagdad is ook die tweede grootste stad in die Arabiese wêreld na Kaïro. Die stad het 'n bevolking van 9 028 636 in 2015 gehad en beslaan 'n oppervlakte van 204,2 km². Dit is aan die Tigrisrivier geleë en in 762 deur kalief Al-Mansoer gestig. Dit het toe die hoofstad van die Abbasidiese Kalifaat geword.
Binne 'n kort tydperk van sy stigting het Bagdad ontwikkel tot 'n beduidende kulturele, kommersiële en intellektuele sentrum van die Moslem-wêreld. Bykomend tot die huisvesting van verskeie belangrike akademiese instellings, waaronder die Huis van Wysheid, sowel as die aanbied van 'n multietniese en multigodsdienstige omgewing, het die stad 'n wêreldwye reputasie as die 'Sentrum van Geleertheid' verkry.
Bagdad was gedurende die Islamitiese Goue Tydperk die grootste stad ter wêreld vir 'n groot deel van die Abbasidiese-era en het 'n bevolking van meer as 'n miljoen bereik. Die stad is in 1258 grootliks verwoes aan die hand van die Mongoolse Ryk, wat gelei het tot 'n agteruitgang wat deur baie eeue sou voortduur as gevolg van gereelde plae en verskeie opeenvolgende ryke. Met die erkenning van Irak as 'n onafhanklike staat (voorheen die Britse mandaat van Mesopotamië) in 1932, het Bagdad geleidelik 'n paar van sy eertydse prominensie herwin as 'n belangrike sentrum van die Arabiese kultuur.
In die hedendaagse tyd het die stad dikwels ernstige infrastruktuurskade ondervind, meestal as gevolg van die Amerikaanse geleide inval in Irak in 2003, en die daaropvolgende Irak-oorlog wat tot Desember 2011 geduur het. In onlangse jare het die stad gereeld insurgensie-aanvalle beleef. Die oorlog het ook gelei tot 'n aansienlike verlies aan kulturele erfenis en historiese artefakte. Vanaf 2018 is Bagdad gelys as een van die minste gasvrye plekke in die wêreld, en word deur Mercer beskou as die slegste stad vir lewensgehalte in die wêreld.
Hercules van Loon
duimnael|regs|270px|Ds. Van Loon het in die teologie studeer aan die Universiteit van Franeker (1585–1811). Hierdie skildery van De academia van Vrieslant is in 1622 geskilder, sowat 60 jaar voor hy daar ingeskryf is.
Bagdad
Geografie
Die stad is geleë op 'n uitgestrekte vlakte wat deur die Tigrisrivier verdeel word. Die Tigris verdeel Bagdad in twee, met die oostelike helfte Al-Rusafa en die westelike helfte bekend as Karkh. Die land waarop die stad gebou is, is byna heeltemal plat en laagliggend en van 'n alluviale oorsprong as gevolg van die periodieke groot oorstromings wat weens die rivier plaasgevind het.
Kondensasie
Kondensasie is die verandering in die fisiese toestand van materie van die gas fase na die vloeibare fase en is die omgekeerde van verdamping. Die woord verwys meesal na die watersiklus. Dit kan ook omskryf word as die verandering in die toestand van waterdamp na vloeibare water wanneer dit in aanraking kom met 'n vloeistof, 'n vaste oppervlak of wolk kondenseringskerne binne die atmosfeer. Wanneer die gas fase direk oorgaan na die soliede fase, word hierdie verandering neerslag genoem.
Klein Magellaanse Wolk
Die Klein Magellaanse Wolk (KMW) is ’n satellietsterrestelsel van die Melkweg. Dit is ’n onreëlmatige stelsel en het ’n deursnee van sowat 7 000 ligjare. Die KMW bevat honderdmiljoene sterre en het ’n totale massa van sowat 7 miljard sonmassas. Die stelsel het ’n sentrale staaf en was vermoedelik eers ’n spiraalsterrestelsel met ’n staaf wat deur die Melkweg versteur is en so ’n onreëlmatige stelsel geword het. Op ’n afstand van sowat 200 000 ligjare is dit een van die naaste sterrestelsels aan die Melkweg; dit is ook een van die verste voorwerpe wat met die blote oog van die Aarde af sigbaar is.
Kondensasie
Ontstaan
Kondensasie word inisieer deur die vorming van die atoom/molekulêre trosse van daardie spesie binne sy gasvolume—soos reëndruppel of sneeuvlokkie vorming binne wolke — of tydens die kontak tussen so gas fase en 'n vloeistof of vaste oppervlak.
Klein Magellaanse Wolk
Die KMW is uit die hele Suidelike Halfrond te sien. Dit is dofweg in die sterrebeelde Toekan en Suidelike Waterslang sigbaar en lyk soos ’n ekstra, los stuk van die Melkweg. Die KMW het ’n gemiddelde skynbare deursnee van sowat 4,2° (8 keer dié van die Maan) en dek dus ’n gebied van 14 vierkante grade (70 keer soveel as die Maan).
Kondensasie
Omkeerbaarheid scenario's
'n Aantal omkeerbaarheid scenario's kom hier na vore met betrekking tot die aard van die oppervlak:
Klein Magellaanse Wolk
Omdat die voorwerp baie dof is, is dit die beste te sien op ’n donker, wolklose nag ver weg van ligbesoedeling. Dit vorm ’n paar met die Groot Magellaanse Wolk (GMW), wat 20° oos daarvan lê, en is nes die GMW lid van die Plaaslike Groep. Dit was waarskynlik vroeër ’n satellietstelsel van die GMW.
Kondensasie
Mees algemene scenario's
Kondensasie kom algemeen voor wanneer damp afkoel en/of saamgepers word tot by die versadigingslimiet wanneer die molekulêre digtheid in die gasfase sy maksimum drumpel bereik. Die toerusting wat damp verkoel en saampers om die gekondenseerde vloeistof op te gaar, word 'n kondensator genoem.
Fluit
'n Fluit is 'n versamelnaam vir 'n aantal musiekinstrumente wat klank produseer deur middel van 'n lugstroom wat op 'n skerp rand gerig word. 'n Persoon wat die fluit bespeel, word 'n fluitblaser of fluitspeler genoem.
Klein Magellaanse Wolk
Waarnemingsgeskiedenis
thumb|links|240px|’n Panoramiese uitsig met die Groot en Klein Magellaanse Wolk links op die foto, soos gesien deur die [[Baie Groot Teleskoop in Chili.]]
Kondensasie
Hoe kondensasie gemeet word
Higrometrie (vogbepaling) meet die tempo van kondensasie, deur verdamping in die lugvog, teen verskillende atmosferiese druk en temperature. Water is die produk van die dampkondensasie—kondensasie is die proses van so 'n fase verandering.
Fluit
Dwarsfluit
Die dwarsfluit val onder die houtblaserkategorie. Alhoewel die silwer weergawe die mees bekend is, was hy oorspronklik van hout gemaak. Hy kan 'n variasie van toonkleure skep bv. sag, rustig en hartseer (gewoonlik lae note); of lewendig, opgewek en opwindend (gewoonlik hoë note). Sy naam kom van die posisie waarin hy gespeel word: horisontaal na regs van die mond.
Charles Fredericks
Charles Fredericks (5 September 1918 – 14 Mei 1970) was 'n Amerikaanse akteur. Hy was bekend vir sy rolle in die rolprent Tender Is the Night (1962) en in die televisiereekse The Alfred Hitchcock Hour (1962), Arrest and Trial (1963), en The Wild Wild West (1965).
Hercules van Loon
Ds. Hercules van Loon (Onbekend – Stellenbosch, 26 Junie 1704) was die eerste leraar van die NG gemeente Stellenbosch en die twaalfde leraar wat in die Nederduitse Gereformeerde Kerk in Suid-Afrika bevestig is nadat almal voor hom, buiten ds. Pierre Simond, diens gedoen het in die NG gemeente Kaapstad.
Fluit
Geskiedenis
Die oudste transverse fluit is 'n chi (篪) fluit wat in die graf van Marquis Yi of Zeng by Suizhou in die Hubei provinsie in China ontdek is. 'n Transverse fluit is 'n fluit wat van die kant af geblaas word (soos die westerse konsertfluit)
Tobroek
Tobroek (Arabies: طبرق‎) is 'n stad in oostelike Libië, met 'n bevolking van ongeveer 300 000 mense.
Tweede Wêreldoorlog
Daar het verskeie gevegte hier plaasgevind vroeg in die Tweede Wêreldoorlog. Eers het die Geallieerde Magte die stad beset gedurende Desember 1940. Daarna word dit verower deur die Duitse en Italiaanse Magte in Junie 1942 en weer herower deur die Geallieerde Magte gedurende November van dieselfde jaar. Die dorpie was aanvanklik ontwikkel deur die Italiaanse magte as 'n militêre hawe. Die dorpie beskik oor 'n natuurlike diep hawe, alhoewel effens klein.
Hercules van Loon
Van Loon is in 1686 as student in Franeker in Friesland ingeskryf. Op 16 Junie moes hy praeparatoir voor die Klassis van Gouda geëksamineer word om beroepbaar te kon wees, maar hy het nie opgedaag nie en gewoon weggebly. Luidens gerugte was dit omdat hy nie kon verklaar nie dat hy dit oneens was met die leer van prof. Roël, sy leermeester. Roël was van 1685 tot 1704 professor in die godgeleerdheid te Franeker. Hy het die leerstuk van die ewige generasie van die Seun van God op 'n ander wyse verklaar as wat in die Hervormde Kerk gangbaar was. Ook was hy 'n navolger van Coccejus. Daar het 'n sterk verset teen sy opvattings gekom en in 1691 het die Sinode van Suid-Holland dit as 'n hoogs verderflike kettery gebrandmerk en het twee jaar later vrae hieroor opgestel wat deur proponente by hulle toelating beantwoord moes word. Van Loon moes dit dus ook doen, want die Klassis Gouda het onder die Suid-Hollandse Sinode geval. Op 13 April 1694 is hy egter deur die Klassis Amsterdam vir die Indiese Kerk geëksamineer en het by hierdie geleentheid oor Psalm 1:1 gepreek. Hierop is hy toegelaat en georden.
Hy het op 9 September 1694 aan die Kaap gekom en die dienste daar tot aan die koms van ds. Petrus Kalden op 30 November 1695 waargeneem. Op 4 Desember 1695 is hy met die Nigtevecht na Indië. Ds. Van Loon kon nie aard in die klimaat van Indië nie en het reeds in 1696 na Holland teruggegaan. Dit is nie bekend of hy daar predikant was nie. In Maart 1700 het hy met die skip Oosterstein weer in die Kaap aangekom en die diens in die Stellenbosch aanvaar waartoe hy deur die bewindhebbers in Holland benoem is. Hy was getroud, waarskynlik in Holland, met Maria Engelbregt. Hulle het hul testament op 14 Mei 1700 gemaak en op 28 Mei 1703 is hulle eerste kind, Philippus, gedoop. Van sy werk is weinig bekend. Wel kry ’n mens die indruk dat hy dit met ywer aanvaar het, aldus prof. S.P. Engelbrecht.
Op 26 Junie 1704 het hy 'n tragiese einde gehad. Hy het op daardie dag van sy plaas wat dig by Stellenbosch geleë was, na sy huis gery en, soos die reisiger Kolbe verhaal, "zich zelven met een pennemes den hals afgesneden, zonder dat iemand ooyt heeft geweten, waar door hy tot die wanhoop vervallen is". Sy weduwee het dit blykbaar moeilik gehad. Sy is op 10 Maart 1710 deur die Politieke Raad as doodgrawer aangestel. Met die Van der Stel-twiste het sy haar ook nog laat hoor en was 'n warme verdediger van Willem Adriaan van der Stel. Kolbe is onvriendelik oor haar, maar hy is baie bevooroordeeld teen persone wat in hierdie saak aan die Van der Stel kant betrokke was. Op 27 Julie 1710 is sy op Stellenbosch deur ds. Henricus Beck hertroud met die sekunde Willem Helot, wat wewenaar was. Hy het ná die dood van goewerneur Louis van Assenburg in Desember 1711 as waarnemende goewerneur opgetree tot 28 Maart 1714, toe die nuwe Goewerneur ingehuldig is. Helot is in Mei 1714 op oneervolle wyse as sekunde ontslaan en na Holland teruggestuur.
Rooirivier (spruit, Wes-Kaap, lat -33,89, long 22,77)
Die Rooirivier is 'n spruit wat in die Wes-Kaap vloei. Dit is 'n sytak van die Hoekraalrivier.
Fluit
Klankproduksie
'n Lugstroom word oor die gleuf van die mondstuk geblaas wat veroorsaak dat die lug in twee gesny word. Die deel van die lug wat in die pyp ingaan resoneer teen die kante en glip by die oop kleppies uit om so 'n sekere noot te vorm soos byvoorbeeld 440 vibrasies per sekonde om die A net bo middel C te skep. Die noot kom dan in sy volledige vorm by die oop kant van die fluit uit. Om daardie lugstroom met jou mond te vorm is dit nodig om jou lippe, soos die Engelsman sê, “between a kiss and a smile” te hou en te blaas asof jy 'n vuur stook. Die fluit word geblaas tot die 2de of 3de harmonie deur 'n kombinasie van verhoogde lugstroom snelheid en om die gaping tussen die speler se lippe en die kant te verklein.
Bou van die dwarsfluit
Die moderne fluit is in die vorm van 'n oop silindriese lug kolom gemaak en is omtrent 66 sentimeters lank en het 'n deursnit van omtrent 2 cm. Die basisnoot is middel C en het 'n reeks van omtrent drie oktawe tot by C7. Die fluit kan van vele materiale of mengsels van materiale gemaak word bv. hout, silwer, nikkelsilwer of selfs goud. Die gewildste is egter die mengsel van nikkel en silwer. Die kleppe funksioneer deur 'n ingewikkelde verskeidenheid van vere en konneksies.
Die moderne fluit was ontwikkel deur Theobald Boehm wat daarmee geëksperimenteer het vanaf 1832 tot 1847 met die doel om dit 'n groter toonvariasie te gee. Hy het uiteindelik 'n paraboliese (bakvormige) kopstuk aan die lyf van die fluit met klep openinge wat voorheen vingeropeninge was, ontwikkel. Na dit was ander klein verbeteringe aangebring. Die moderne fluit het gewoonlik 'n reeks van middel C (C4) opwaarts vir omtrent 4 oktawe. Europese fluite is gewoonlik gemaak van hout; en van silwer in die Verenigde State van Amerika.
Variasies
Die standaard westerse konsert fluit is in die C sleutel getoonset en het 'n reeks van drie oktawe wat begin met middel C (moontlik kan dit ook met een half toon laer begin wanneer a B-voet aan die instrument geheg is). Dit beteken dat die konsert fluit die hoogste algemene orkesinstrument is met die uitsondering van die piccolo wat 'n oktaaf hoër is. Ander groottes en variasies fluite en piccolo’s word ook gebruik van tyd tot tyd. 'n Skaarser instrument van die moderne toonsetting stelstel is byvoorbeeld die G-sleutel/diskand fluit.
Blokfluit
Lank voor die dwarsfluit op die toneel verskyn het, was die blokfluit die gewilde blaasinstrument in ensembles. Die blokfluit was reeds in die 16e eeu bekend en het in die 20e eeu weer van sy vroeëre populariteit herwin.
Kondensasie
Toepassings van kondensasie
Kondensasie is 'n belangrike komponent van distillasie; 'n belangrike laboratorium en industriële chemie toepassing.
Klein Magellaanse Wolk
Waarnemingsgeskiedenis
Die Magellaanse Wolke is waarskynlik in die voorgeskiedenis reeds deur vroeë mense waargeneem. Die Persiese sterrekundige Al Soefi het die Groot Magellaanse Wolk Al Bakr, die "Wit Os", genoem. Europese matrose het die "wolke" waarskynlik in die Middeleeue gesien. Portugese en Nederlandse matrose het hulle die "Kaapse Wolke" genoem, ’n naam wat verskeie eeue lank gebruik is. Tydens die Portugese ontdekkingsreisiger Ferdinand Magellaan se reis om die Aarde in 1519-'22 het sy reisgenoot Antonio Pigafetta hulle as dowwe sterreswerms beskryf. In Johann Bayer se steratlas Uranometria, wat in 1603 gepubliseer is, het hy die kleiner wolk Nubecula Minor genoem. In Latyn beteken nubecula "klein wolk".